**Ministru kabineta rīkojuma projekta**

**"Par Zāļu valsts aģentūras 2016. gada budžeta apstiprināšanu"**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publisko aģentūru likuma 13.panta trešā daļa un Likums par budžetu un finanšu vadību 41.panta 1.2 daļa nosaka, ka budžeta nefinansētu iestāžu veiktos budžetu grozījumus apstiprināšanai Ministru kabinetā iesniedz ministrijas (pārraudzības institūcijas).  Publisko aģentūru likuma 13.panta ceturtā daļa nosaka, ka, apstiprinot valsts aģentūras budžetu, Ministru kabinets pēc attiecīgā ministra ierosinājuma ir tiesīgs noteikt valsts budžetā ieskaitāmo ienākumu daļu no valsts aģentūras ieņēmumiem par sniegtajiem maksas pakalpojumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zāļu iegādes kompensācijas sistēma nodrošina pacientiem iespēju saņemt noteiktu slimību ārstēšanai nepieciešamos medikamentus, kurus valsts kompensē 100%, 75% un 50% apmērā atkarībā no diagnozes. Šobrīd situācija ir tāda, ka 5 mēnešu izpilde ir lielāka nekā plānots, tāpēc nepieciešams laicīgi segt daļēju līdzekļu deficītu ambulatorai ārstniecībai paredzēto zāļu, medicīnisko ierīču un preču iegādes kompensācijai.  Ņemot vērā to, ka veselības aprūpes sistēmas ietvaros finanšu līdzekļi kompensējamo medikamentu nodrošināšanai nav atrodami, Veselības ministrija uzskata par nepieciešamu nekavējoši izmantot Publisko aģentūru likuma 13.panta ceturtajā daļā paredzētās tiesības noteikt veselības aprūpes budžetā ieskaitāmo ienākumu daļu no Zāļu valsts aģentūras (turpmāk – ZVA) ieņēmumiem par sniegtajiem maksas pakalpojumiem.  Veselības ministrija sagatavoja Ministru kabineta rīkojuma projektu „Par Zāļu valsts aģentūras 2016.gada budžeta apstiprināšanu” (turpmāk - projekts), kas paredz ieskaitīt Veselības ministrijas budžetā ZVA līdzekļu atlikuma daļu kompensējamo medikamentu izdevumu segšanai, lai neradītu lielākus zaudējumus, paredzot rīkojuma pielikumā „Zāļu valsts aģentūras ieņēmumu un izdevumu atšifrējums 2016.-2018.gadam” kopējo finansiālo ietekmi 2 246 706 *euro* apmērā.  ZVA konta atlikums uz 2016.gada 01.janvāri ir **2 246 706 *euro* apmērā,** tai skaitā: **603 879** ***euro*** apmērātiek nodrošināta ZVA svarīgāko pasākumu apmaksa, bet **1 642 827** ***euro*** Veselības ministrija uzskata par atbalstāmu novirzīt kompensējamo medikamentu iegādes nodrošināšanai.  **1)** **Zāļu valsts aģentūrai**, laisegtu izdevumus **603 879 *euro*** apmērā, ko nosaka spēkā esošais 2015.gada 30.septembra Ministru kabineta rīkojums Nr.604 “Par Zāļu valsts aģentūras 2016.gada budžeta apstiprināšanu”, kurā ir apstiprināti ZVA 2016.gada budžeta ieņēmumi 4 856 107 *euro* apmērā un izdevumi 5 459 986 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2016.gada 1.janvāri 603 879 *euro* apmērā) atbilstoši šā rīkojuma pielikumam. Saskaņā ar Publisko aģentūru likuma 14.panta otro daļu un Likuma par budžetu un finanšu vadību 6.1 panta piekto daļu valsts aģentūras kārtējā gada līdzekļu atlikumu var izmantot nākamajā gadā izdevumu finansēšanai, tāpēc ZVA plāno 2016.gadā nodrošināt šādus pasākumus:   * 1. 71 144 *euro* apmērā – audu, šūnu un orgānu ieguves un izmantošanas vietu, asins kabinetu, asins sagatavošanas nodaļu un Valsts asinsdonoru centra atbilstības novērtēšanu un uzraudzību, t.sk.:   51 511 *euro* – atlīdzībai;  41 679 *euro* – atalgojumam;  14 889 *euro* – precēm un pakalpojumiem;  4 744 *euro* – kapitālajiem izdevumiem.   * 1. 128 058 *euro* apmērā – Latvijā ražotu medicīnisko ierīču reģistrēšanu, atļauju speciāli piegādāto medicīnisko ierīču laišanu apgrozībā izsniegšanu, kā arī medicīnisko ierīču vigilances veikšanu un atļauju izsniegšanu medicīnisko ierīču klīniskās izpētes veikšanai, t.sk.:   88 792 *euro* – atlīdzībai;  71 844 *euro* – atalgojumam;  29 778 *euro* – precēm un pakalpojumiem;  9 488 *euro* – kapitālajiem izdevumiem.   * 1. 404 677 *euro* apmērā – norēķiniem par iepriekšējā pārskata perioda izdevumiem (2016.gada janvārī izpildīts), t.sk.:   195 295 *euro* – atlīdzībai;  158 018 *euro* – atalgojumam;  159 624 *euro* – precēm un pakalpojumiem (dienesta komandējumi, administratīvie izdevumi, komunālie pakalpojumi, remontdarbi un iestāžu uzturēšanas pakalpojumi, informācijas sistēmu uzturēšana, noma, biroja preces, kārtējā remonta un uzturēšanas materiāli);  49 758 *euro* – kapitālajiem izdevumiem (datu glabātuves paplašināšanas iekārtu iegāde – 3 gabali).  **2)** ***Nacionālajam veselības dienestam*** nepieciešami finanšu līdzekļi – **1 642 827 *euro*** apmērā, lai segtu līdzekļu deficītu kompensējamo medikamentu un materiālu apmaksai.  Lai samazinātu finanšu deficītu izdevumu segšanai zāļu kompensācijas sistēmas ietvaros un mazinātu budžeta slogu 2016.gadā, nepieciešams 1 642 827 *euro* apmērā novirzīt ambulatorai ārstniecībai paredzēto zāļu, medicīnisko ierīču un preču iegādes izdevumu kompensācijas nodrošināšanai. 2016.gadā ir veikti maksājumi norēķiniem par 2015.gada decembri 3 533 741,50 *euro* apmērā.  Zāļu kompensācijas sistēmas ietvaros 2016.gada 9 mēnešos pacientiem aptiekās izsniegtas kompensējamās zāles un medicīniskās ierīces par 111 994 879 *euro*. Tajā skaitā lielāko daļu 109 528 940 *euro* (97,8% no kopējā izsniegto kompensējamo zāļu apjoma) veido kompensācijas vispārējā kārtībā izsniegtās zāles. Individuālajiem pacientiem izsniegtas zāles 2 158 700 *euro* (1,9% no kopējā izsniegto kompensējamo zāļu apjoma) un zāļu izmaksu kompensācija bērniem līdz 2 gadu vecumam, grūtniecēm un sievietēm pēcdzemdību periodā veikta 307 239 *euro* apmērā (0,3% no kopējā izsniegto kompensējamo zāļu apjoma) (skat. tabulu).  Par 1 642 827 *euro* var apmaksāt izdevumu kompensāciju 15 740 pacientiem (64 238 006 *euro*/615 483 pacientu skaits = 104,37 *euro* vidējās izmaksas uz 1 unikālo pacientu x15 740 ≈ 1 642 827 *euro*).  Unikālais pacients:  Pacients, kurš saņēmis kādu vienu vai vairākus veselības aprūpes pakalpojumus konkrētā laika periodā, bet unikālo pacientu skaitā viņš tiek ieskaitīts kā viens pacients.  Unikāls pacients ir viena (neatkārtojama) persona, kurai daļēji vai pilnībā tiek kompensēta recepte no valsts budžeta līdzekļiem, un pie datu atlases tiek speciāli identificēts kā viens unikāls pacients.  Unikālo pacientu skaits nesakrīt ar atprečoto recepšu skaitu vai gadījumu skaitu gadā, jo viens pacients (unikālais pacients) gada laikā var atprečot vairākas receptes ar dažādām zālēm un medicīniskām ierīcēm pie vairākām/dažādām diagnozēm.  Tabula  **Zāļu kompensācijas sistēma 2016.gadā – plāns un izpilde 9 mēnešos**   |  |  |  |  |  |  | | --- | --- | --- | --- | --- | --- | |  | **2016.gads** | | | | | | Plāns | | Izpilde (9 mēneši) | | Gada izpildes prognoze, *euro* | | Unikālo pacientu skaits | *euro* | Unikālo pacientu skaits | *euro* | | 1. Zāļu iegādes kompensācija vispārējā kārtībā |  | 131 788 011 |  | 109 528 940 | 142 258 391 | | *t.sk. zāļu ražotāju līdzdalība* |  | *7 656 594* |  |  | *7 200 000* | | 2.Individuālie pacienti |  | 2 691 540 |  | 2 158 700 | 2 691 540 | | 3.Izdevumu kompensācija bērniem līdz 2 gadu vecumam, grūtniecēm un sievietēm pēcdzemdību periodā |  | 222 954 |  | 307 239 | 409 652 | | **KOPĀ:** | **671 228** | **134 702 505** | **631 200** | **111 994 879** | **145 359 583** | | ***Bez zāļu ražotāju līdzdalības*** |  | ***127 045 911*** |  |  | ***138 159 583*** |   **3)** ZVA kapacitātes stiprināšanai, lai nodrošinātu efektīvu tās darbību 2016.gadā nepieciešams **samazināt** **izdevumus pamatkapitāla veidošanai** (5000 kods) **193 685 *euro* apmērā** un **palielināt izdevumus atlīdzībai** (1000 kods) **193 685 *euro* apmērā** (tai skaitā atalgojumam (1100 kods) 145 025 *euro* apmērā):   * **izdevumi pamatkapitāla veidošanai** (5000 kods) **samazināti** - gatavojot 2016.gada budžetu, bija ieplānots iepirkums - zāļu ekspertīzes laboratorijai sterilitātes testa veikšanai D-klases tīrās telpas izveide, izolatora un divu inkubatoru iegāde, montāža un tās iekārtu testēšana par 275 000 *euro*. ZVA ir izvērtējusi augstāk minēto iepirkumu un secināja, ka šajā iepirkumā jāiegulda liels finansējums, un ņemot vērā nelielu paredzamo analīžu skaitu (gadā varētu būt aptuveni 40 analīžu, kas tika aprēķināts, izejot no iepriekšējo gadu pieredzes un situāciju analīzes dažās Eiropas Savienības zāļu kontroles laboratorijās) un samērā lielus iekārtu ekspluatācijas izmaksas, nolēma, ka nelietderīgi ieguldīt nozīmīgas naudas summas projekta realizācijā. * **izdevumi atlīdzībai** (1000 kods) **palielināti**, lai ZVA 2016.gadā nodrošinātu darbinieku motivācijai atbilstošu atalgojuma līmeni un konkurētspēju. 2015.gadā personāla mainība sasniedza 16 % un katrs trešais no darbiniekiem kā aiziešanas iemeslu norādīja zemo atalgojumu, kā arī personāla atlases konkursu rezultātā daļa izvēlēto kandidātu ir atteikušies uzsākt darbu, uzskatot par nepietiekamu iespējamo atalgojumu. ZVA ir ieinteresēta pieņemt darbā jaunos darbiniekus ar atbilstošu pieredzi un kvalifikāciju, tādējādi ieguldot relatīvi mazākus resursus jaunā darbinieka apmācībai un kvalifikācijas celšanai. ZVA darbinieku piesaistē ir jākonkurē ar privāto farmācijas sektoru, kur algas ir ievērojami lielākas, kā šobrīd var nodrošināt ZVA. Turklāt farmācijas nozarē vērojams kvalificētu farmaceitu trūkums arī lielākajās aptieku ķēdēs.   Ņemot vērā to, ka izdevumi atlīdzībai ir ar ilgtermiņa ietekmi, palielinātā atlīdzība ir iestrādāta Ministru kabineta rīkojumaprojektā „Par Zāļu valsts aģentūras 2017.gada budžeta apstiprināšanu”.  Saskaņā ar ZVA nolikumu (izdots saskaņā ar Publisko aģentūru likuma 4.panta otro daļu, 2012.gada 31.jūlijā) ZVA darbības mērķis ir īstenot kvalitatīvus un pamatotus pakalpojumus veselības aprūpē izmantojamo ārstniecības līdzekļu, cilvēka asiņu, audu, šūnu un orgānu ieguves un izmantošanas vietu, kā arī farmaceitiskās darbības uzņēmumu novērtēšanā atbilstoši valsts un sabiedrības interesēm veselības aprūpes nozarē. Lai nodrošinātu ZVA darbību, nepieciešams stiprināt tās kapacitāti ar konsultatīvo personālu, kas spēj operatīvi reaģēt un analizēt situācijas.  Ņemot vērā iepriekš minēto, nepieciešams valdības konceptuāls atbalsts līdzekļu pārdalei. |
| 3. | Projekta izstrādē iesaistītās institūcijas | Veselības ministrija, ZVA un Nacionālais veselības dienests |
| 4. | Cita informācija |  |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **134 577 022** | **1 642 827** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 126 920 428  7 656 594 | 1 642 827 | 0 | 0 | 0 |
| t.sk. apakšprogramma 33.03.00 „Kompensējamo medikamentu un materiālu apmaksāšana” | 126 920 428 | 1 642 827 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **134 702 505** | **1 642 827** | **0** | **0** | **0** |
| 2.1. valsts pamatbudžets | 134 702 505 | 1 642 827 | 0 | 0 | 0 |
| t.sk. apakšprogramma 33.03.00 „Kompensējamo medikamentu un materiālu apmaksāšana” | 134 702 505 | 1 642 827 |  |  |  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **- 125 483** | **0** | **0** | **0** | **0** |
| 3.1. valsts pamatbudžets | - 125 483 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *\* Atbilstoši likumam „Par valsts budžetu 2016.gadam” un ņemot vērā Finanšu ministrijas (turpmāk - FM) 27.04.2016. rīkojumu Nr.201; FM 16.09.2016. rīkojumu Nr.459 un FM 11.10.2016. rīkojumu Nr.495.*  2016.gadā Veselības ministrijas (Nacionālā veselības dienests) budžeta programmas 33.00.00 „Veselības aprūpes nodrošināšana” apakšprogrammā 33.03.00 „Kompensējamo medikamentu un materiālu apmaksāšana”:  Resursi izdevumu segšanai 134 577 022 *euro*  ieņēmumi no maksas pakalpojumiem 7 656 594 *euro*  dotācija no vispārējiem ieņēmumiem 126 920 428 *euro*  Izdevumi 134 702 505 *euro*, tai skaitā:  subsīdijas un dotācijas 134 702 505 *euro*  Finansiālā bilance -125 483 *euro*  ZVA ir budžeta nefinansēta iestāde un Veselības ministrijas budžetā tā netiks atspoguļota.  ZVA kapacitātes stiprināšanai, lai nodrošinātu efektīvu tās darbību 2016.gadā nepieciešams samazināt izdevumus pamatkapitāla veidošanai (5000 kods) 193 685 *euro* apmērā un palielināt izdevumus atlīdzībai (1000 kods) 193 685 *euro* apmērā (tai skaitā atalgojumam (1100 kods) 145 025 *euro* apmērā). Aprēķinu skatīt anotācijas 1.pielikumā.  Ministru kabineta sēdes protokollēmuma projekts paredz **1 642 827 *euro*** apmērā **palielināt**:  valsts budžeta programmas 33.00.00 „Veselības aprūpes nodrošināšana” apakšprogrammā 33.03.00 „Kompensējamo medikamentu un materiālu apmaksāšana” resursus izdevumu segšanai (17.1.1.0.) un atbilstošos izdevumus **1 642 827 *euro*** apmērā Nacionālajam veselības dienestam, nodrošinot iespēju veikt izdevumu kompensāciju 15 740 pacientiem (64 238 006 *euro* / 615 483 pacientu skaits = 104,37 *euro* vidējās izmaksas uz 1 unikālo pacientu x 15 740 ≈ 1 642 827 *euro*) (3000 kods subsīdijas un dotācijas).  ZVA norēķinu kontā ieskaitīto naudas līdzekļu atlikuma daļu **1 642 827** *euro* apmērā novirzīt kā transfertu Veselības ministrijas valsts budžetā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu valsts budžeta apropriācijas palielināšanai. Finanšu ministrs normatīvajos aktos noteiktajā kārtībā informēs Saeimu par apropriācijas izmaiņām un palielinās Veselības ministrijai likumā "Par valsts budžetu 2016.gadam" noteikto apropriāciju. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ZVA un Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | ZVA un Nacionālais veselības dienests rīkojuma projekta izpildi nodrošinās esošo funkciju ietvaros. |
| 3. | Cita informācija | Nav |

*Anotācijas II, IV, V un VI sadaļa – rīkojuma projekts šīs jomas neskar.*

Veselības ministre Anda Čakša

Vīza: Valsts sekretārs Kārlis Ketners

I.Vinničenko, 67876029

[Inga.Vinnicenko@vm.gov.lv](mailto:Inga.Vinnicenko@vm.gov.lv)